|  |  |  |
| --- | --- | --- |
| **Berzence Nagyközség Polgármesterétől**  **Berzence, Szabadság tér 19.**  **Telefon: 82/546-091**  **e-mail: berzencepolgarmester@gmail.com** | Berzence | **Hivatali kapu:**  **rövid neve: SJFDI,**  **KRID**  **azonosító: 601024153** |

|  |  |  |
| --- | --- | --- |
| **Ügyiratszám: BER/75-1/2025** |  |  |

**E l ő t e r j e s z t é s**

**Berzence Nagyközség Önkormányzata Képviselő-testületének**

**2025. év január hó 28. napján tartandó ülésére**

*2. napirendi pont*

**Tárgy: Berzence Nagyközség Önkormányzat Képviselő-testülete 2025. évi munkatervének megtárgyalása.**

**Előterjesztő: Keszericze István polgármester**

**Tisztelt Képviselő-testület!**

A Munkaterv a Képviselő-testület működését meghatározó alapdokumentum. Magyarország helyi önkormányzatairól szóló 2011. évi CLXXXIX. törvény 44. §-a alapján a Képviselő-testület szükség szerint, a Szervezeti és Működési Szabályzatban meghatározott számú, de évente legalább hat ülést tart.

Berzence Nagyközség Önkormányzatának hatályos Szervezeti és Működési Szabályzata a munkatervről a következőképpen rendelkezik:

*„****14. §****(1) A képviselő-testület éves munkatervet készít.*

*(2) A munkaterv összeállításához javaslatot kell kérni:*

*a) a települési képviselőktől,*

*b) a bizottságoktól,*

*c) az önkormányzati intézmények vezetőitől,*

*d) a jegyzőtől,*

*e)*

*f)*

*g) a nemzetiségi önkormányzattól.*

*(3) A munkaterv tervezetét – a polgármester irányításával – a jegyző állítja össze, s a polgármester terjeszti jóváhagyás végett a képviselő-testület elé.*

*(4) A munkaterv főbb tartalmi elemei:*

*a) a tárgyidőszak fő feladatainak a felvázolása, azoknak az ügyeknek a pontos megjelölése, amelyek eldöntéséhez a képviselő-testület igényli a lakossági fórumok segítését és közreműködését,*

*b) a képviselő-testületi ülések tervezett időpontjai, napirendjei,*

*c) a napirend előterjesztőjének (felelősének) a megjelölése,*

*d) azoknak a napirendeknek a megjelölése, amelyek előkészítésénél közmeghallgatást kell tartani,*

*e) az előkészítésben résztvevők felsorolása,*

*f) azoknak a témaköröknek a tételes megjelölése, amelyeket valamely bizottság nyújt be, illetőleg amelyhez bizottsági állásfoglalást kell beterjeszteni,*

*g) egyéb (szervezési) teendők rögzítése.*

*(5) A tárgyévre vonatkozó munkatervet a képviselő-testület január 31-ig fogadja el. A munkaterv elfogadásakor tájékoztatót kell adni a munkatervbe fel nem vett javaslatokról, azok elutasításának indokaival együtt.*

*(6) A munkatervtől történő eltérésre csak a képviselő-testület döntése alapján van lehetőség. A munkaterven végrehajtott módosítások átvezetését, a munkaterv karbantartását a jegyző biztosítja.*

*(7) A képviselő-testület által elfogadott munkatervet meg kell küldeni:*

*a) a képviselő-testület tagjainak,*

*b) a nemzetiségi önkormányzatnak,*

*c) a munkatervben érintett előadóknak.”*

A képviselő-testületnek kettő állandó bizottsága van, a Szociális és Ügyrendi Bizottság, illetve a Pénzügyi Bizottság melyek kizárólag települési képviselő tagokkal rendelkeznek. A bizottságok a képviselő-testület működése szempontjából javaslattevő, véleményező, illetve egyes esetekben döntési hatáskörrel is rendelkeznek.

A településen egy nemzetiségi önkormányzat működik.

A munkaterv elkészítése során az SzMSz-ben meghatározott személyek javaslata megkérésre, és az előterjesztett javaslatba beépítésre került.

Az előterjesztéshez csatolt munkaterv-javaslatban többségében azon napirendek tárgyalására teszünk javaslatot, amelyeket jogszabályok írnak elő (pl.: költségvetés, zárszámadás elfogadása, költségvetési beszámolók, gyermekvédelmi tevékenység értékelése, rendeletmódosítás, illetve felülvizsgálat).

Kérem a Tisztelt Képviselő-testületet, hogy a 2025. évi javasolt munkatervet szíveskedjenek megtárgyalni, a végleges munkaterv összeállításához kérem esetleges kiegészítő javaslataikat.

Berzence, 2025. január

|  |  |
| --- | --- |
|  | Keszericze István |
|  | polgármester |

**Határozati javaslat**

Berzence Nagyközség Önkormányzat Képviselő-testületének \_\_\_/2025.(I.\_\_\_.) sz. határozata a Képviselő-testület 2025. évi munkatervéről

Berzence Nagyközség Önkormányzatának Képviselő-testülete a 2025. évi munkatervét a határozat mellékletének tartamával egyezően elfogadja.

A Képviselő-testület felkéri a polgármestert, hogy a Munkatervben elfogadott szempontokat érvényesítse a testület 2025. évi működése során.

Felelős: Keszericze István polgármester

Határidő: 2025. december 31. napjáig folyamatos

**Berzence Nagyközség Önkormányzat Képviselő-testületének**

**2025. évi**

**M u n k a t e r v e**

A Képviselő-testület a soros üléseken rendszeresen megtárgyalja a napirendként nem jelölt, lejárt határidejű határozatok végrehajtásáról, valamint a Képviselő-testület két ülése között hozott polgármesteri döntésekről, intézkedésekről, fontosabb eseményekről szóló tájékoztatót.

A Képviselő-testület munkatervében meghatározott napirendeken kívül egyrészt megtárgyalja az időközben született, módosított törvények, illetve más jogszabályok által tárgyalni szükséges témákat, másrészt azokat a javaslatokat, önálló indítványokat és interpellációkat, amelyeket az ülést megelőzően, az SZMSZ-ben rögzített határidőig, írásban terjesztettek elő az arra jogosítottak, valamint az önkormányzat aktuális témáit, és a képviselő-testület hatáskörébe tartozó döntést igénylő kérelmeket, továbbá a rendeletalkotási programban meghatározott, egyeztetésen átesett rendelettervezeteket. A TOP-PLUSZ-1.2.1-21-SO1-2022-00028 kódszámú „Belterületi vízrendezés Berzencén” című pályázat megvalósításához szükséges döntések megvitatása, meghozatala indokolhatja rendkívüli testületi ülés összehívását.

A képviselő-testület a napirendek után tárgyalja az „Egyéb aktuális kérdések” napirendet, melynek keretén belül a képviselők részéről felmerült kérdések, problémák is megtárgyalásra kerülnek.

|  |  |  |
| --- | --- | --- |
| **I./ Az ülés időpontja: 2025. január 28. (Kedd) 14,00 óra** | | |
| **Sszám** | **A napirend címe:** | **Előterjesztő, közreműködő** |
| **1./** | **Berzence Nagyközség Önkormányzat Képviselő-testülete 2025. évi munkatervének megtárgyalása** (írásbeli előterjesztés) | Keszericze István polgármester |
| **2./** | **A Berzencei Roma Nemzetiségi Önkormányzattal kötendő közigazgatási szerződés megtárgyalása.** (írásbeli előterjesztés) | Keszericze István polgármester |
| **3./** | **A Berzencei Zrínyi Miklós Művelődési Ház igazgatói állására kiírt pályázat értékelése, új pályázat kiírása.** (írásbeli előterjesztés) | Keszericze István polgármester  K. m.: Szociális és Ügyrendi Bizottság |
| **4./** | **A 2025/2026-os tanévre tervezett általános iskolai felvételi körzethatárok véleményezése** (írásbeli előterjesztés) | Keszericze István polgármester  K. m.: Szociális és Ügyrendi Bizottság |
| **5./** | **A 2025/2026-os nevelési évre vonatkozó óvodai felvételi körzethatár kialakítása, valamint az óvodai és bölcsődei nyitva tartás rendjének meghatározása.** (írásbeli előterjesztés) | Keszericze István polgármester  K. m.: Szociális és Ügyrendi Bizottság |
| **6./** | **Az Önkormányzat 2025. évi költségvetésének alapjai, szervezési, fejlesztési elképzelések megtárgyalása.** (írásbeli előterjesztés) | Keszericze István polgármester  K. m.: Pénzügyi Bizottság |

|  |  |  |
| --- | --- | --- |
| **II./ Az ülés időpontja: 2025. február 25. (Kedd) 14,00 óra** | | |
| **Sszám** | **A napirend címe:** | **Előterjesztő, közreműködő** |
| **1./** | **A Berzencei Zrínyi Miklós Művelődési Ház 2025. évi közművelődési szolgáltatási tervének megtárgyalása.** (írásbeli előterjesztés) | Keszericze István polgármester  művelődési ház igazgatója,  K. m.: Szociális és Ügyrendi Bizottság |
| **2./** | **Berzence Nagyközség Önkormányzat 2025. évi közbeszerzési tervének megtárgyalása.** (írásbeli előterjesztés) | Keszericze István polgármester K. m.: Pénzügyi Bizottság |
| **3./** | **Előterjesztés a polgármester 2025. évre esedékes szabadságának ütemezéséről.** (írásbeli előterjesztés) | Keszericze István polgármester |
| **4./** | **Berzence Nagyközség Önkormányzatának adósságot keletkeztető ügyleteiből eredő fizetési kötelezettségének megállapítása.** (írásbeli előterjesztés) | Keszericze István polgármester  K. m.: Pénzügyi Bizottság |
| **5./** | **Előterjesztés Berzence Nagyközség Polgármesterének 2025. évi cafeteria-juttatás megállapításáról.** (írásbeli előterjesztés) | Boti Ferenc jegyző |
| **6./** | **Berzence Nagyközség Önkormányzata 2025. évi költségvetésének megtárgyalása.** (írásbeli előterjesztés) | Keszericze István polgármester  K. m.: Pénzügyi Bizottság |
| **7./** | **Az óvodai beíratás időpontjának meghatározása.** (írásbeli előterjesztés) | Boti Ferenc jegyző  K. m.: Szociális és Ügyrendi Bizottság |
| **8./** | **Tájékoztató a képviselők vagyonnyilatkozattételi kötelezettségének teljesítéséről.**  (írásbeli előterjesztés) | Keszericze István polgármester  K. m.: Szociális és Ügyrendi Bizottság |
| **9./** | **Beszámoló a Berzencei Polgármesteri Hivatal 2024. évi munkájáról.**  (írásbeli előterjesztés) | Boti Ferenc jegyző  K. m.: Szociális és Ügyrendi Bizottság |

|  |
| --- |
| **III./ 2025. március 10. (Kedd) 18,00 óra Közmeghallgatás** |

|  |  |  |  |  |
| --- | --- | --- | --- | --- |
| **IV./ Az ülés időpontja: 2025. március 25. (Kedd) 14,00 óra** | | | | |
| **Sszám** | **A napirend címe:** | | **Előterjesztő, közreműködő** | |
| **1./** | **A személyes gondoskodást nyújtó szociális ellátások intézményi térítési díjának megállapítása.** (írásbeli előterjesztés) | | Keszericze István polgármester, K. m.: Pénzügyi Bizottság | |
| **2./** | **A gyermekétkeztetés intézményi térítési díjának megállapítása.** (írásbeli előterjesztés) | | Keszericze István polgármester, K. m.: Pénzügyi Bizottság | |
| **3./** | **Berzence Nagyközség Önkormányzat Képviselő-testületének 2025 – 2029 évekre szóló gazdasági programjának megtárgyalása.** (írásbeli előterjesztés) | | Keszericze István polgármester | |
|  | |  | |  |

|  |  |  |
| --- | --- | --- |
| **V./ Az ülés időpontja: 2025. május 27. (Kedd) 14,00 óra** | | |
| **Sszám** | **A napirend címe:** | **Előterjesztő, közreműködő** |
| **1./** | **Az Önkormányzat 2024. évi költségvetési rendeletének módosítása.** (írásbeli előterjesztés) | Keszericze István polgármester, K. m.: Pénzügyi Bizottság |
| **2./** | **Beszámoló az Önkormányzat 2024. évi gazdálkodásáról.** (írásbeli előterjesztés) | Keszericze István polgármester, K. m.: Pénzügyi Bizottság |
| **3./** | **Beszámoló az Önkormányzat gyermekjóléti és gyermekvédelmi feladatainak 2024. évi ellátásáról, valamint a gyermekjóléti szolgálat 2024. évi munkájáról.** (írásbeli előterjesztés) | Boti Ferenc jegyző, Buzásné Mester Bernadett intézményvezető, K. m.: Szociális és Ügyrendi Bizottság |
| **4./** | **Az önkormányzat által biztosított szociális étkeztetés szakmai munkájának értékelése.** (írásbeli előterjesztés) | Keszericze István polgármester, K. m.: Szociális és Ügyrendi Bizottság |
| **5./** | **Az önkormányzat által biztosított bölcsődei ellátás szakmai munkájának értékelése.** (írásbeli előterjesztés) | Keszericze István polgármester. K. m.: Szociális és Ügyrendi Bizottság |
| **6./** | **A Berzencei Szent Antal Óvoda, Bölcsőde és Konyha beszámolója a 2024/2025-ös nevelési évről.** (írásbeli előterjesztés) | Keszericze István polgármester, Dergez Lászlóné intézményvezető. K. m. Szociális és Ügyrendi Bizottság |
| **7./** | **A 2025/2026-os nevelési évben indítható óvodai csoportok számának meghatározása, illetve a maximális létszámtól történő eltérés engedélyezése.** (írásbeli előterjesztés) | Keszericze István polgármester, K. m.: Szociális és Ügyrendi Bizottság, Pénzügyi Bizottság |
| **8./** | **Tájékoztató a település közbiztonsági helyzetéről.** (szóbeli előterjesztés) | Keszericze István polgármester. Rendőrőrsparancsnok Csurgó |
| **9./** | **Berzence Nagyközség Önkormányzata 2024. évi belső ellenőrzési jelentésének megtárgyalása.** (írásbeli előterjesztés) | Keszericze István polgármester, K. m.: Maronics-Levák Eszter CsKTT belső ellenőr |
| **10./** | **Beszámoló a 2024. évi könyvtári szolgáltatásról.** (írásbeli előterjesztés) | Keszericze István polgármester |
| **11./** | **Berzence Nagyközség Önkormányzata 2025-2030. évekre vonatkozó Helyi Esélyegyenlőségi Programjának megtárgyalása.** (írásbeli előterjesztés) | Keszericze István polgármester K. m.: Szociális és Ügyrendi Bizottság |
| **12./** | **A Berzencei Szent Antal Óvoda, Bölcsőde és Konyha intézményvezetői állásának betöltésére pályázat kiírása.** (írásbeli előterjesztés) | Keszericze István polgármester K. m.: Szociális és Ügyrendi Bizottság |

|  |  |  |
| --- | --- | --- |
| **VI./ Az ülés időpontja: 2025. augusztus 26. (Kedd) 14,00 óra** | | |
| **Sszám** | **A napirend címe:** | **Előterjesztő, közreműködő** |
| **1./** | **Beszámoló az Önkormányzat 2025. évi költségvetésének féléves helyzetéről.** (írásbeli előterjesztés) | Keszericze István polgármester, K. m.: Pénzügyi Bizottság |
| **2./** | **Döntés az óvodáztatási és beiskolázási támogatásokról** (írásbeli előterjesztés) | Keszericze István polgármester K. m.: Pénzügyi Bizottság, Szociális és Ügyrendi Bizottság |
| **3./** | **Beszámoló a 2023-2024. évben elfogadott önkormányzati rendeletek utólagos hatásvizsgálatáról** (írásbeli előterjesztés) | Boti Ferenc jegyző |

|  |  |  |
| --- | --- | --- |
| **VII./ Az ülés időpontja: 2025. szeptember 30. (Kedd) 14,00 óra** | | |
| **Sszám** | **A napirend címe:** | **Előterjesztő, közreműködő** |
| **1./** | **A Berzencei Szent Antal Óvoda, Bölcsőde és Konyha 2025/2026-os nevelési év munkatervének megtárgyalása.** (írásbeli előterjesztés) | Keszericze István polgármester, intézményvezető. K. m. Szociális és Ügyrendi Bizottság |
| **2./** | **Tájékoztató s Berzencei Szent Antal Óvoda, Bölcsőde és Konyha intézmény fenntartói ellenőrzéséről.** (írásbeli előterjesztés) | Keszericze István polgármester, intézményvezető. K. m. Szociális és Ügyrendi Bizottság |

|  |  |  |
| --- | --- | --- |
| **VIII./ Az ülés időpontja: 2025. november 25. (Kedd) 14,00 óra** | | |
| **Sszám** | **A napirend címe:** | **Előterjesztő, közreműködő** |
| **1./** | **A 2026. évi belső ellenőrzési ütemterv megtárgyalása.** (írásbeli előterjesztés) | Keszericze István polgármester |
| **2./** | **Beszámoló a helyi adóigazgatási feladatok ellátásáról.** (írásbeli előterjesztés) | Boti Ferenc jegyző, K. m. Pénzügyi Bizottság |
| **3./** | **Az adórendeletek esetleges felülvizsgálata.** (írásbeli előterjesztés) | Keszericze István polgármester, K. m. Pénzügyi Bizottság |
| **4./** | **Az idősek karácsonyi támogatásának megállapítása** (írásbeli előterjesztés) | Keszericze István polgármester, K. m.: Pénzügyi Bizottság, Szociális és Ügyrendi Bizottság |
| **5./** | **Beszámoló a társulások működésének tapasztalatairól** (írásbeli előterjesztés) | Keszericze István polgármester |
| **6./** | **Az iskolai felvételi körzethatár meghatározásával kapcsolatos véleménynyilvánítás megtárgyalása.** (írásbeli előterjesztés) | Keszericze István polgármester |

**Rendeletalkotási program**

**2025. évre**

**1./ *Az önkormányzat tulajdonában lévő lakások bérletéről szóló önkormányzati rendelet hatályon kívül helyezése.*** (2025. év első félév, az önkormányzat vagyonáról szóló rendelet módosításával, új rendelet elfogadásával)

**2./** ***Az önkormányzat vagyonáról szóló rendelet felülvizsgálata*** (2025. év első félév, korábbi rendelet hatályon kívül helyezése)

**3./** ***A kiadások készpénzben történő teljesítésének szabályairól szóló rendelet elfogadása*** (2025. év első félév, új rendelet elfogadásával)

**4./ *A közösségi együttélés alapvető szabályairól, valamint ezek elmulasztásának jogkövetkezményeiről szóló önkormányzati rendelet*** (2025. év első félév, új rendelettervezet, korábbi rendelet hatályon kívül helyezése)

**5./ *A közterületek használatáról szóló önkormányzati rendelet*** (2025. év harmadik negyedév, új rendelettervezet, korábbi rendelet hatályon kívül helyezése)

**6./ *Az avar és kerti hulladék égetéséről, valamint a szabadtéri tűzgyújtás szabályairól szóló önkormányzati rendelet*** (2025. év harmadik negyedév, új rendelettervezet, korábbi rendelet hatályon kívül helyezése)

**Testületi ülések előkészítése és végrehajtásuknak szervezési kérdései:**

A Képviselő-testület, illetve a képviselő-testület bizottságának kizárólagos döntési hatáskörébe tartozó egyéni kérelmek és egyedi ügyek tekintetében az ülést megelőző 10. napig beérkezett kérelmek kerülhetnek a soron következő ülésre. Az ezt követően érkezett ügyekben az ügy napirendre tűzése kellő előkészítés miatt csak a soron következő testületi ülésen kerülhet előterjesztésre.

Az előterjesztéseket a hatályos SzMSz alapján az ülést megelőző 5 nappal az illetékes bizottság, tárgyalás végett írásban megkapja. Tárgyalásuk eredményeként javaslataikat, észrevételeiket az ülésen a bizottság szóbeli kiegészítéseikkel terjeszti elő, segítve ezzel a megalapozott döntést. A soron kívül nem a fentiek szerint előkészített előterjesztés csak sürgősségi indítványra kerülhet a testület elé. Ilyen esetekben is az írásos előterjesztés követelmény.

Az írásos előterjesztéseket és döntéstervezeteket úgy kell megküldeni, hogy a Képviselő-testület tagjai az ülést megelőzően 5 nappal kézhez kapják azokat, hogy kellő idejük legyen a megalapozott döntés átgondolására. Nem kellően előkészített napirend tárgyalását a Polgármester, a Képviselő-testület tagjai, illetve a jegyző kérheti a napirendről levenni.

A végrehajtásért felelősök részére a döntés jegyzőkönyvi kivonatát, határozati kivonatát legkésőbb a testületi ülés után 15 napon belül kézbesíteni kell. Amennyiben a döntés közlése ezt megelőzően szóban megtörtént, azt a kérelmező tudomásul vette és a végrehajtás ennél rövidebb idő alatt is megtörténik, az írásos döntés kézbesítése mellőzhető.

**Önkormányzati intézmények:**

Az intézmények vezetőivel a közvetlen kapcsolatot az önkormányzat polgármesterén és hivatalán keresztül tartja fent,

A fenntartó önkormányzat felé beszámolási kötelezettség áll fenn az intézmények részéről. E kötelezettségüket az önkormányzat munkaterve szerinti ütemezésben teljesítik.

Az időszerű kérdések, problémák megbeszélésére, a szükséges egyeztetések végrehajtására, a polgármester, az alpolgármester, a jegyző, valamint az intézményvezetők részvételével értekezlet kerülhet összehívásra,

**Záradék:**

Berzence Nagyközség Önkormányzat Képviselő-testülete, Berzence Nagyközség Önkormányzat Képviselő-testületének 2025. évi munkatervét a …/2025.(I.28.) számú határozatával elfogadta.

Berzence, 2025. január

Keszericze István

polgármester